इस TikTok स्टार को बीजेपी से मिला टिकट, आदमपुर से लड़ेंगी चुनाव  
TikTok स्टार सोनाली फोगाट को मिला बीजेपी से टिकट
आदमपुर सीट से बीजेपी ने बनाया प्रत्याशी
कुलदीप बिश्नोई से होगा मुकाबला
भारतीय जनता पार्टी (BJP) ने हरियाणा के आदमपुर विधानसभा सीट से इस बार टिकटॉक (TikTok) स्टार सोनाली फोगाट (Soali Phogat) को अपना प्रत्याशी बनाया है. बीजेपी ने मंगलवार रात को हरियाणा विधानसभा चुनाव (Haryana Assembly election) के लिए उम्मीदवारों की दूसरी और अंतिम सूची जारी की थी. इस सूची में सोनाली फोगाट का नाम आने के बाद से ही वो सुर्खियों में बनी हुई हैं. सोनाली फोगाट टिकटॉक (Sonal Phogat TikTok Video) पर काफी पॉपुलर हैं. वो अकसर अपने  वीडियो टिकटॉक (Sonali phogat Video) पर पोस्ट करती रहती हैं.

Second list of BJP candidates for the ensuing General Election to the Legislative Assembly of Haryana. pic.twitter.com/XfVmkxOAj8

सोनाली फोगाट (Soali Phogat) को टिकटॉक (TikTok) पर लाखों लोग फॉलो करते हैं. इस बार आदमपुर विधानसभा सीट पर सोनाली फोगाट का मुकाबला कांग्रेस पार्टी के कुलदीप बिश्नोई से होगा. साल 2014 के चुनाव में कुलदीप बिश्नोई ने अलग पार्टी बनाकर चुनाव लड़ा था और वहां से जीत हासिल की थी. बता दें कि बीजेपी की दूसरी और अंतिम सूची में 12 उम्मीदवारों के नाम हैं. इससे पहले भारतीय जनता पार्टी ने पहली सूची (BJP List) में 78 उम्मीदवारों के नाम घोषित किए थे. 



हरियाणा विधानसभा में कुल 90 सीटें हैं और बीजेपी ने सभी सीटों पर अपने उम्मीदवारों की घोषणा कर दी है. बीजेपी की पहली सूची में मुख्यमंत्री मनोहर लाल खट्टर को करनाल से टिकट दिया गया था. बता दें कि बीजेपी में पहली सूची में मौजूदा 38 विधायकों को भी टिकट दिया गया था. वहीं, 7 विधायकों का टिकट काटा गया था. पार्टी ने हाल ही में शामिल हुए रेसलर बबीता फोगाट (Babita Phogat) और योगेश्वर दत्त (Yogeshwar Dutt) को भी टिकट दिया है. बबीता फोगाट को दादरी से और योगेश्वर दत्त को सोनीपत के बरौदा से टिकट दिया गया है. महाराष्ट्र और हरियाणा में 21 अक्टूबर को मतदान होगा और मतगणना 24 अक्टूबर को होगी.